1. ΝΟΜΟΘ. ΔΙΑΤΑΓΜΑ της 4/4 Ιουλ. 1933 Περί εκποιήσεως πειστηρίων και διαθέσεως του προϊόντος δια την βελτίωσιν της διαβιώσεως των εν ταις φυλακαίς κρατουμένων. Εκυρώθη υπό του Νόμου 5765 της 13/18 Σεπτ. 1933 περί κυρώσεως του από 4/4 Ιουλ. 1933 Ν.Δ. π. εκποιήσεως πειστηρίων κλπ. Άρθρον 1 Πειστήρια και λοιπά αντικείμενα, άτινα κατεσχέθησαν και εδημεύθησαν δυνάμει αμετακλήτου δικαστικής αποφάσεως, αποστέλλονται εις το τέλος εκάστου μηνός προς τον Εισαγγελέα Πλημμελειοδικών, εν τη περιφερεία του οποίου ευρίσκεται το εκδόσαν την απόφασιν της δημεύσεως δικαστήριον, όστις μεριμνά δια την εκποίησιν αυτών, αφού προηγουμένως καταστώσιν άχρηστα δια την χρήσιν δι' ην προωρίζοντο, όσα κατά την κρίσιν αυτού δέον να μη εκποιηθώσιν ως έχουσιν. Εις τον αυτόν Εισαγγελέα αποστέλλεται εις το τέλος εκάστου μηνός και παν χρηματικόν ποσόν, ούτινος διετάχθη η δήμευσις δυνάμει αμετακλήτου δικαστικής αποφάσεως. Άρθρον 2 Τα κατασχεθέντα αντικείμενα, των οποίων διετάχθη η απόδοσις εις τον ιδιοκτήμονα, εφ' όσον εντός προθεσμίας ενός έτους από της δημοσιεύσεως της αποφάσεως του δικαστηρίου ή του βουλεύματος δεν ήθελον ζητηθή περιέρχονται εις το Δημόσιον και εκποιούνται συμφώνως τω άρθρω πρώτω του παρόντος, παραγραφομένου παντός επ' αυτών δικαιώματος του ιδιοκτήμονος. Άρθρον 3 Η εκποίησις γίνεται δια δημοπρασίας ενώπιον επιτροπής αποτελουμένης εκ του οικείου Εισαγγελέως των Πλημμελειοδικών και δύο ετέρων μελών δημοσίων υπαλλήλων, οριζομένων υπό του Υπουργού της Δκαιοσύνης ή υπό του Εισαγγελέως εξουσιοδοτουμένου προς τούτο υπό του Υπουργού της Δικαιοσύνης. Η επιτροπή ευρίσκεται εν απαρτία παρόντων του Εισαγγελέως και ενός ετέρου των μελών της. Τα πρακτικά της δημοπρασίας υπόκεινται εις την έγκρισιν του Υπουργού της Δικαιοσύνης, κατ' αυτήν δε δεν ισχύουσιν αι διατάξεις των νόμων δι' ων έχει θεσπισθή η εις την τιμήν του αρτίου αποδοχή ομολογιών εθνικών δανείων". Άρθρον 4 "Μη καθισταμένης δυνατής ή μη κρινομένης σκοπίμου της επιτοπίου εκασταχού εκποιήσεως των πειστηρίων αποστέλλονται ταύτα μερίμνη των οικείων Εισαγγελέων και εγκρίσει του επί της Δικαιοσύνης Υπουργού εις παραλαβήν της εν Αθήναις εδρευούσης Κεντρικής Αποθήκης Υλικού Φυλακών. Τα εν τη αποθήκη ταύτη συγκεντρούμενα πειστήρια εκποιούνται δια δημοπρασίας προκηρυσσομένης υπό του Υπουργού της Δικαιοσύνης και ενώπιον τριμελούς επιτροπής τα μέλη της οποίας ορίζονται υπό του Υπουργού της Δικαιοσύνης". Άρθρον 5 "Το εκ της εκασταχού εκποιήσεως των πειστηρίων εισπραττόμενον ποσόν κατατίθεται εις την Εθνικήν Τράπεζαν της Ελλάδος ή άλλην ανεγνωρισμένην Τράπεζαν, επ' ονόματι του Υπουργού της Δικαιοσύνης, εις συγκεντρωτικόν λογαριασμόν τηρούμενον εν τω κεντρικώ εν Αθήναις καταστήματι αυτής υπό τον τίτλον "Προϊόν εξ εκποιήσεως πειστηρίων". Υπέρ του λογαριασμού τούτου εκπίπτονται και αι δια την συμμετοχήν εις τας δημοπρασίας κατατιθέμεναι εγγυήσεις εις τας περιπτώσεις παραβάσεως των όρων της διεξαγωγής τούτων. Το ποσόν διατίθεται υπό του Υπουργού της Δικαιοσύνης δια τας ανάγκας των Σωφρονιστικών και Αναμορφωτικών Ιδρυμάτων εν γένει και δια την βελτίωσιν των όρων της διαβιώσεως των εν αυτοίς κρατουμένων.  Διατίθεται ομοίως υπό του αυτού Υπουργού προς  υλικήν    ενίσχυσιν   των   προστατευτικών    ΣωμαΣελίς 203 Περιουσιακές συνέπειες της ποινής 9.Δ.γ.1 τείων ή Εταιρείων αποβλεπόντων εις την εξυπηρέτησιν εν γένει σκοπών σωφρονιστικών ή αναμορφωτικών και ιδίως δια την εν τη κοινωνία αποκατάστασιν των απολυομένων εξ ιδρυμάτων λειτουργούντων δια τοιούτους σκοπούς προς δε και δια την πληρωμήν συνδρομών της Ελλάδος εις διεθνείς ποινικάς και σωφρονιστικάς επιτροπείας". Τα άρθρ. 3-5 ετροποποιήθησαν ως άνω υπό του Α.Ν. 869 (9.Θ.). Άρθρον 6 Αι διατάξεις του παρόντος δεν έχουσιν εφαρμογήν δι' ας περιπτώσεις εκ των κειμένων διατάξεων η κατάσχεσις και η δήμευσις γίνεται προς όφελος καταμηνυόντων ή άλλων προσώπων, δι' ας ειδικαί υπάρχουσι διατάξεις, καθώς και δια τα αντικείμενα των οποίων επιβάλλεται η καταστροφή κατά την κρίσιν του αρμοδίου Εισαγγελέως. Άρθρον 7 Τα άρθρα 7 και 8 του διατάγματος της 18 Ιουλ. 1914 περί εκτελέσεως του νόμου 286/1914 περί οπλοφορίας καταργούνται.